**Obvestilo o poteku 9. mednarodnega bienala otroškega prostorskega oblikovanja in**

**6. ustvarjalne geografske predstavitve mojega kraja Po Fabianijevih poteh.**

Spoštovani,

koronavirus je prekrižal račune tudi nam, organizatorjem bienala Po Fabianijevih poteh. Glede na novo nastalo situacijo smo se odločili, da rok za oddajo izdelkov prestavimo v začetek leta 2021. Predvidevamo, da bo prireditev prestavljena v pomlad 2021.

Ker težko predvidevamo, kako bo potekal pouk v jesenskem času, vas bomo o točnem in dokončnem datumu za oddajo likovnih in geografskih izdelkov obvestili v začetku septembra. Predlagamo, da izdelke, ki bodo nastali v tem šolskem letu, in izdelke, ki bodo nastali v začetku prihodnjega šolskega leta, pošiljate skupaj. Kolekcije, ki smo jih že prejeli, pa so varno shranjene in bodo upoštevane pri izboru del.

Prestavitev bienala je priložnost, da se vključijo tudi tiste šole, ki jim v tem šolskem letu ni uspelo dokončati izdelkov. Besedilo obeh razpisov je dostopno na povezavi <http://www.eurydice.si/novice/zadnje-novice/natecaja-po-fabianijevih-poteh/>

Lepo vas pozdravljamo in prosimo za razumevanje.

Organizacijski odbor

V maju 2020